A Rendszer

(El Reino)

színes, feliratos, spanyol-francia thriller, 2018, 132’

Manuel, egy befolyásos, karizmatikus politikus, akinek nagy esélye van arra, hogy regionális altitkárból végre elnökké léptessék elő. Tökéletes élete – a drága éttermek és luxus yachtok világa - pillanatok alatt összeomlik, amikor súlyos korrupciós botrányba keveredik. Párttársai magára hagyják, ám Manuelt nem olyan fából faragták, hogy egyedül vigye el a balhét. A párt megoldó emberének most saját bőrét kell mentenie, mielőtt a folyton nyomában szaglászó média kitálal.

Rodrigo Sorogoyen fergeteges politikai thrillerjében a spanyol elitet úgy mutatja be, ahogyan még sosem láthattuk: a korrupciós ügyek obligát figurái úgy kelnek életre, hogy egyes párhuzamok láttán a vér megfagy az ereinkben. Spanyolország ünnepelt sztárszínésze - Antonio de la Torre parádés alakítása, Alberto del Campo dinamikus vágói munkája, valamint Olivier Arson pulzáló elektropop zenéje nem csupán egy sodró lendületű krimit eredményezett, de egy szédítő karikatúrát is a korrupció természetrajzáról. A filmet nem csak Spanyolországban tartják nagyra ( az idei Goya gála egyik fő nyertese 7 díjjal,) de a LUX-díj döntőseként idén ősszel 28 országban fog várhatóan tovább nőni Rodrigo Sorogoyen rajongótábora.

*Magyarországon először a Jameson Cinefest versenyprogramjában lesz látható a film.*

Rendező: Rodrigo Sorogoyen

Forgatókönyv: Rodrigo Sorogoyen, Isabel Pena

Operatőr: Álex de Pablo

Zene: Olivier Arson

Vágó: Alberto del Campo

Producerek: Gerardo Herrero, Mikel Lejarza, Mercedes Gamero

Korhatár besorolás:

Statisztikai kód:

ART besorolás:

Hordozók:

Tervezett bemutató: 2019.

Forgalmazza a magyarhangya